**Imortalizând Primăvara**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Totul începe cu o briză caldă

Care topește mantia surorii iarnă.

Din peticul de pământ umed

Crește vestitorul anotimpului renașterii.

Adăugăm treptat pete de culoare pe covorul verde,

Îmbrăcăm copacii goi în haine elegante.

Revenim acasă cu păsările călătoare,

Cutreierăm pădurile alături de necuvântatele

Trezite din hibernare, fiind atenți

Să nu fim atacați de lupii înfometați.

Ne surprindem mamele cu un buchet de zambile

Proaspăt culese din grădina

În care așteptăm să crească

Micuțele lăcrămioare, vanitoasele narcise

Și frumoasele lalele.

Ajutăm fluturii și albinele să polenizeze pajiștile înflorite,

Ascultăm simfonia păsărilor cântătoare

În timp ce lucrăm pământurile.

Punând toate acestea pe pânza goală,

Imortalizăm primăvara în inima noastră.

Copyright Georgiana L. Gheorghe

Toate Drepturile Rezervate.

05.03.2021